
Text rozhodnutia
Súd: Najvyšší súd Spisová značka: 9Sžsk/84/2019 Identifikačné číslo súdneho spisu: 2018200260 Dátum vydania rozhodnutia: 03. 12. 2020 Meno a priezvisko sudcu, VSÚ: JUDr. Judita Kokolevská ECLI: ECLI:SK:NSSR:2020:2018200260.2 Uznesenie Najvyšší súd Slovenskej republiky v právnej veci žalobkyne MUDr. P. E., nar. XX.XX.XXXX, bytom D. XXXX/X, XXX XX O., právne zastúpenej Prosman a Pavlovič advokátska kancelária, s.r.o., so sídlom Hlavná 31, 917 01 Trnava, IČO: 36 865 281, proti žalovanej: Sociálna poisťovňa, ústredie, Ul. 29. augusta č. 8-10, Bratislava, o preskúmaní zákonnosti rozhodnutia žalovanej č. 39683-2/2018-BA zo 07.08.2018, o kasačnej sťažnosti žalovanej proti rozsudku Krajského súdu v Trnave č.k. 48Sa/80/2018-80 z 11.03.2019, takto r o z h o d o l : Najvyšší súd Slovenskej republiky v konaní sp.zn. 9Sžsk/84/2019 p o k r a č u j e . o d ô v o d n e n i e : 1. Najvyšší súd Slovenskej republiky prerušil konanie o kasačnej sťažnosti uznesením sp.zn.: 9Sžsk/84/2019 z 29.04.2020 z dôvodu, že v inej veci, ktorá sa týka danej problematiky prebieha konanie pred veľkým senátom Najvyššieho súdu Slovenskej republiky, č.k. 1Vs/3/2019. V tomto konaní pred veľkým senátom sa riešila otázka, ktorá má význam pre rozhodnutie správneho súdu v prejednávanej veci. 2. Veľký senát v uvedenom konaní rozhodol rozsudkom zo dňa 24.11.2020. 3. Podľa § 452 ods. 1 zákona č. 162/2015 Z.z. Správny súdny poriadok (ďalej len „SSP“) na konanie na kasačnom súde sa primerane použijú ustanovenia druhej časti tohto zákona, ak tento zákon neustanovuje inak. 4. Podľa § 100 ods. 3 SSP, ak je konanie prerušené, nevykonávajú sa procesné úkony a neplynú lehoty podľa tohto zákona. Len čo odpadne prekážka, pre ktorú sa konanie prerušilo, alebo uplynul čas, na ktorý sa konanie prerušilo, predseda senátu aj bez návrhu uznesením rozhodne o pokračovaní v konaní. Ak sa v konaní pokračuje, začínajú lehoty plynúť znova. 5. Právoplatnosťou rozsudku veľkého senátu sp.zn. 1Vs/3/2019 z 24.11.2020 bolo konanie pred veľkým senátom skončené. Keďže odpadol dôvod, pre ktorý kasačný súd konanie o kasačnej sťažnosti žalovanej prerušil, kasačný súd rozhodol o pokračovaní konania. 6. Toto rozhodnutie prijal senát 9S pomerom hlasov 3:0. Poučenie: Proti tomuto uzneseniu nie je prípustný opravný prostriedok.

